b'\n_START_ARTICLE_\nThe D.O.C.\n_START_SECTION_\nUran alku ja No One Can Do It Better (1986-1989)\n_START_PARAGRAPH_\nCurry aloitti uransa hip hop ryhm\xc3\xa4 Fila Fresh Crew\'n j\xc3\xa4senen\xc3\xa4, ryhm\xc3\xa4n alkuper\xc3\xa4inen kotipaikka oli Dallas, Teksas. Ryhm\xc3\xa4ss\xc3\xa4 ollessaan D.O.C tunnettiin nimell\xc3\xa4 Doc-T. Ryhm\xc3\xa4n kappaleista nelj\xc3\xa4 oli mukana vuonna 1987 julkaistulla N.W.A. and the Posse -albumilla, mill\xc3\xa4 oli mukana useita artisteja. Samat nelj\xc3\xa4 kappaletta olivat my\xc3\xb6s ryhm\xc3\xa4n vuonna 1988 julkaistulla Tuffest Man Alive -albumilla. Ryhm\xc3\xa4 kuitenkin hajosi pian albumin julkaisun j\xc3\xa4lkeen._NEWLINE_J\xc3\xa4tetty\xc3\xa4\xc3\xa4n Fila Fresh Crew\'n D.O.C muutti Los Angelesiin, Kaliforniaan, ja muutti artistinimens\xc3\xa4 The D.O.C:ksi. H\xc3\xa4net otettiin Ruthless Records -levy-yhti\xc3\xb6n listoille ja h\xc3\xa4n oli osallisena sanoituksissa ja r\xc3\xa4pp\xc3\xa4yksess\xc3\xa4 N.W.A:n debyyttialbumilla Straight Outta Compton, Eazy-E:n debyyttialbumilla Eazy-Duz-It, sek\xc3\xa4 osittain kirjoitti Michel\'len kappaleen "Keep Watchin", kaikki kolme ovat Dr Dren tuottamia. Vuonna 1989 h\xc3\xa4n julkaisi Dr Dren tuottaman debyyttialbuminsa No One Can Do It Better. Albumi sai kriitikoilta hyv\xc3\xa4n vastaanoton ja myi hyvin, nousten Billboard 200 -listan sijalle 20 ja my\xc3\xb6hemmin myyden platinaa. Allmusic antaa albumille viiden t\xc3\xa4hden arvostelun ja kuvailee albumia "West Coast rapin varhaiseksi maamerkiksi" ja "kiist\xc3\xa4m\xc3\xa4tt\xc3\xb6m\xc3\xa4ksi mestariteokseksi".\n_START_SECTION_\nOnnettomuus ja j\xc3\xa4lkiseuraukset\n_START_PARAGRAPH_\nMarraskuussa 1989, viisi kuukautta debyyttialbuminsa julkaisusta, D.O.C oli kohtalokkaassa auto-onnettomuudessa. H\xc3\xa4n ajoi kotiin juhlista ja nukahti rattiin, ja h\xc3\xa4nen autonsa kaarsi ulos moottoritielt\xc3\xa4. H\xc3\xa4n ei ollut k\xc3\xa4ytt\xc3\xa4nyt turvavy\xc3\xb6t\xc3\xa4, ja lensi ulos takaikkunasta paiskautuen kasvot edell\xc3\xa4 puuhun. H\xc3\xa4nen vammansa vaativat kaksi tuntia kest\xc3\xa4neen plastiikkakirurgisen operaation ja h\xc3\xa4n vietti kaksi ja puoli viikkoa sairaalassa. H\xc3\xa4n ei pystynyt puhumaan kuukauteen ja h\xc3\xa4nelle j\xc3\xa4i erilainen, k\xc3\xa4he\xc3\xa4mpi \xc3\xa4\xc3\xa4ni._NEWLINE_The D.O.C jatkoi sanoitusten kirjoittamista N.W.A:lle ja osallistui sanoituksiin ryhm\xc3\xa4n viimeisell\xc3\xa4 albumilla Niggaz4Life sek\xc3\xa4 heid\xc3\xa4n vuoden 1990 EP:ll\xc3\xa4\xc3\xa4n 100 Miles And Runnin\', mill\xc3\xa4 h\xc3\xa4n osallistui kaikkien paitsi kahden kappaleen ("Kamurshal" ja "Just Don\'t Bite It") sanoituksiin. Dr Dre k\xc3\xa4ytti my\xc3\xb6s D.O.C:n taitoja yhten\xc3\xa4 kirjoittajista Death Row Recordsin kautta julkaistun soolodebyyttins\xc3\xa4 The Chronicin kappaleilla "Lil\' Ghetto Boy", "A Nigga Witta Gun" ja "Bitches Ain\'t Shit". H\xc3\xa4n esiintyy my\xc3\xb6s kappaleella "The $20 Sack Pyramid". H\xc3\xa4neen viitataan nimell\xc3\xa4 kappaleessa "Ain\'t Nuthin\' but a G Thang", mink\xc3\xa4 musiikkivideolla h\xc3\xa4n esiintyy my\xc3\xb6s. The Chronic -albumin levykannen teksteiss\xc3\xa4 lukee: (vapaa suom.) "Tahdon antaa erityisen kiitollisuudenosoituksen The D.O.C:lle, joka sai minut suostumaan t\xc3\xa4m\xc3\xa4n albumin tekemiseen". Snoop Dogg mainitsee h\xc3\xa4net nimelt\xc3\xa4 albumin introssa._NEWLINE_The Chronicin lis\xc3\xa4ksi The D.O.C ty\xc3\xb6skenteli Snoop Doggin Doggystyle-debyyttialbumilla ja lainasi \xc3\xa4\xc3\xa4nt\xc3\xa4\xc3\xa4n kappaleessa "Serial Killa". The D.O.C jatkoi haamukirjoittamista useille Dr Dren ja Snoop Doggin albumeille._NEWLINE_20. hein\xc3\xa4kuuta 2000 The D.O.C esiintyi Dr Dren ja Snoop Doggin kanssa lavalla The Centrumissa Worcesterissa, Massachusettsissa Up in Smoke Tour -kiertueen aikana.\n_START_SECTION_\nLeikkaus ja Voices Through Hot Vessels (2006-nykyhetki)\n_START_PARAGRAPH_\nJoulukuussa 2006 The D.O.C paljasti ty\xc3\xb6st\xc3\xa4v\xc3\xa4ns\xc3\xa4 nelj\xc3\xa4tt\xc3\xa4 albumiaan, nimelt\xc3\xa4\xc3\xa4n Voices Through Hot Vessels ja kertoi sen julkaistettavan Dr Dren tulevan kolmannen albumin Detoxin j\xc3\xa4lkeen. Toukokuussa 2008 D.O.C kertoi haastattelussa h\xc3\xa4nen ja Dr Dren ty\xc3\xb6skentelev\xc3\xa4n albumin parissa. H\xc3\xa4n kertoi albumilla olevan jo nimi, ja h\xc3\xa4nen ja Dr Dren p\xc3\xa4\xc3\xa4tt\xc3\xa4neen tehd\xc3\xa4 viel\xc3\xa4 yksi D.O.C albumi, yksi yhteinen projekti, jotta he voivat p\xc3\xa4\xc3\xa4tt\xc3\xa4\xc3\xa4 yhteisen tarinansa kunnolla._NEWLINE_Vuoden 2009 haastattelun mukaan Snoop Dogg auttoi D.O.C:t\xc3\xa4 l\xc3\xb6yt\xc3\xa4m\xc3\xa4\xc3\xa4n \xc3\xa4\xc3\xa4niterapeuttia. Oli selvinnyt, ett\xc3\xa4 D.O.C:n \xc3\xa4\xc3\xa4nihuulet eiv\xc3\xa4t ole peruuttamattomasti vahingoittuneet ja ett\xc3\xa4 h\xc3\xa4nen \xc3\xa4\xc3\xa4nens\xc3\xa4 voitaisiin palauttaa 70-prosenttisesti kirurgisesti. Los Angelesissa toimiva tiedottaja  Idalyze Nasiha Rose on auttanut h\xc3\xa4nt\xc3\xa4 l\xc3\xb6yt\xc3\xa4m\xc3\xa4\xc3\xa4n kirurgin, joka korjaisi h\xc3\xa4nen \xc3\xa4\xc3\xa4nihuulensa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nThe D.O.C seurusteli Erykah Badun kanssa useita vuosia. Heill\xc3\xa4 on yhteinen tyt\xc3\xa4r, 5. hein\xc3\xa4kuuta 2004 syntynyt Puma Curry. D.O.C:ll\xc3\xa4 on aiemmasta suhteesta tyt\xc3\xa4r, 25. maaliskuuta 1991 syntynyt Amber Lynn Curry.'